****

**Παρακαλώ, εξετάστε τα ακόλουθα
ΜΕΤΑ
την πρόσληψη εργαζομένων από το εξωτερικό**

| Σκεφτείτε τα εξής... | **Ενέργειες** |
| --- | --- |
| **Ένταξη των εργαζομένων:** | Πακέτο καλωσορίσματος | Ένα πακέτο καλωσορίσματος αποτελεί χρήσιμη προσθήκη στην τυπική διαδικασία υποδοχής. Μπορείτε να συμπεριλάβετε σε αυτό πληροφορίες για την περιοχή σας, όπως μεταφορικές συνδέσεις, οδηγίες μετάβασης στην εργασία, χάρτη και λεπτομέρειες σχετικά με υπηρεσίες που παρέχονται στη γύρω περιοχή. |
| Νομικές και διοικητικές διατυπώσεις | Οι εργαζόμενοι που πρέπει να καταχωρισθούν από τις τοπικές αρχές ενδέχεται να χρειάζονται άδεια από τη δουλειά τους. Υπολογίστε το χρονικό περιθώριο που θα απαιτηθεί για τις διαδικασίες αίτησης αριθμού κοινωνικής ασφάλισης, του εγγράφου καταχώρισης ή κάποιας άλλης διατύπωσης που απαιτείται από τις αρχές. |
| Ζητήματα οικογένειας και εγκατάστασης  | Δεν μπορείτε να είστε υπεύθυνος για κάθε πτυχή της ένταξης των νέων εργαζομένων σας, αλλά λάβετε υπόψη τις περιστάσεις και τον χρόνο που ενδέχεται να χρειαστούν για να αναζητήσουν στέγαση, να επισκεφθούν σχολεία ή να υποστηρίξουν την οικογένειά τους. |
| Προετοιμάστε τους εγχώριους εργαζόμενους  | Φροντίστε ώστε οι υφιστάμενοι εργαζόμενοί σας να συμμετέχουν όσο το δυνατόν περισσότερο στη διαδικασία πρόσληψης. Εξηγήστε τους τι ακριβώς κάνετε και γιατί. Μια κοινωνική εκδήλωση θα βοηθήσει τους εργαζομένους σας να γνωριστούν καλύτερα μεταξύ τους. Δεν θέλετε να νιώθουν ότι απειλούνται από το νέο προσωπικό. |
| **Καθοδήγηση εργαζόμενου** | Η ανάθεση σε καθοδηγητή των καθηκόντων εξοικείωσης του εργαζομένου με την εργασιακή φιλοσοφία, τις ρουτίνες και τις κοινωνικές πτυχές της νέας του θέσης αποτελεί θετικό βήμα για την ένταξή του εργαζομένου στον χώρο εργασίας. Το πρόσωπο αυτό θα μπορούσε να είναι κάποιος που έχει βιώσει παρόμοια εμπειρία. |
| **Συνθήκες στον χώρο εργασίας** | **Συνθήκες εργασίας** | Οι αλλοδαποί εργαζόμενοι δικαιούνται τις ίδιες συνθήκες εργασίας δυνάμει της ενωσιακής και της εθνικής νομοθεσίας. Βεβαιωθείτε ότι οι συμβατικοί όροι για τους νέους εργαζομένους σας είναι δίκαιοι και δεν εισάγουν διακρίσεις. |
| **Υγεία και ασφάλεια** | Ιδιαίτερη μέριμνα πρέπει να λαμβάνεται για την εξοικείωση των νέων εργαζομένων σας από το εξωτερικό με τις ρυθμίσεις σας σχετικά με την υγεία, την ασφάλεια και την προστασία τους. Ενδέχεται να χρειαστεί να παράσχετε πρόσθετη υποστήριξη και να ελέγξετε εάν κατανοούν τι πρέπει να κάνουν σε περίπτωση άσκησης πυρόσβεσης ή σε άλλη κατάσταση εκτάκτου ανάγκης. |
| **Κατάρτιση** | Η πρόσβαση σε ευκαιρίες μάθησης και ανάπτυξης είναι σημαντική για όλους τους εργαζομένους αλλά ενδέχεται να πρέπει να προσαρμόσετε την κατάρτιση που προσφέρετε στους εργαζομένους σας από το εξωτερικό εάν δεν είναι εξοικειωμένοι με την τεχνική γλώσσα ή τον εξοπλισμό που θα πρέπει να χρησιμοποιούν. |
| **Διατήρηση του προσωπικού** | Εάν χρειάζεστε τη μακροχρόνια αφοσίωση του νέου εργαζομένου σας, προσπαθήστε να προβλέψετε τυχόν ζητήματα που θα μπορούσαν να επηρεάσουν τη διατήρηση του προσωπικού. Μήπως είναι αναγκαίο να επιστρέψουν στην πατρίδα τους για τα Χριστούγεννα; Είναι ευχαριστημένοι με τις συνθήκες διαβίωσης και εργασίας τους; |

|  |  |
| --- | --- |
| **Μοιραστείτε την εμπειρία σας!** | Εάν η εμπειρία σας από την πρόσληψη εργαζομένων στο εξωτερικό παρουσιάζει ενδιαφέρον για άλλους, μιλήστε μας για αυτή! Η ιστορία της επιχείρησής σας θα μπορούσε να αναρτηθεί στον δικτυακό μας τόπο και να ενθαρρύνει άλλους εργοδότες που δίσταζαν μέχρι τώρα να προσλάβουν προσωπικό από άλλες χώρες της Ευρώπης. Τι πήγε καλά; Αντιμετωπίσατε εμπόδια; Πώς εντάχθηκαν οι εργαζόμενοι στην ομάδα σας;Μπορείτε να στείλετε την ιστορία σας στην ακόλουθη διεύθυνση:  |